**проект**

**Приложение № 3**

Д О Г О В О Р

**№ …………**

Днес, ................2018 г. в гр. София, между:

**„БДЖ-Товарни превози” ЕООД**, със седалище и адрес на управление: гр. София, 1080, Столична община, район “Средец“, ул. “Иван Вазов” № 3, вписано в Търговския регистър при Агенцията по вписванията, с ЕИК: **175403856**, представлявано от Управителя инж. Любомир Симеонов Илиев, наричано по-долу за краткост **“ВЪЗЛОЖИТЕЛ”**

и

**„ ...................................”**,със седалище и адрес на управление: гр. ...................., община ........................, ул. “.....................” № .........., вписано в Търговския регистър при Агенция по вписванията, с ЕИК :....................., представлявано от Управителя .......................... .................., наричано по-нататък за краткост **“ИЗПЪЛНИТЕЛ”**,

**на основание чл. 112 от Закона за обществените поръчки (ЗОП) и влезли в сила- Решение №....../............2018г. на Управителя на „БДЖ–Товарни превози” ЕООД за откриване на процедура на** **договаряне с предварителна покана по реда на ЗОП с предмет: „Извършване на подемен ремонт и модернизация на дизел електрически локомотиви 06066 и 06094, собственост на „БДЖ – Товарни превози” ЕООД, във връзка с изпълнение на ремонтната програма за 2018г.” и Решение № ......../............2018г. на Управителя на „БДЖ–Товарни превози” ЕООД за определяне на изпълнител на обществена поръчка се сключи настоящият договор за следното:**

**І. ПРЕДМЕТ НА ДОГОВОРА**

**Чл.1.** ВЪЗЛОЖИТЕЛЯТ възлага, а ИЗПЪЛНИТЕЛЯТприема да извърши срещу възнаграждение и при условията на този Договор подемен ремонт и модернизация, и при наличие на необходимост допълнителен ремонт на дизел-електрически локомотиви 06066 и 06094, собственост на „БДЖ – Товарни превози” ЕООД, в съответствие с „Технически условия за извършване на подемен ремонт на дизел-електрически локомотиви серия 06000 **-** Приложение №1 и предложените параметри от „Техническото и ценово предложение на ИЗПЪЛНИТЕЛЯ” Приложение № 4 и 5 - неразделни части от настоящия договор.

**Чл.2.** При констатиране от представители на ИЗПЪЛНИТЕЛЯ и ВЪЗЛОЖИТЕЛЯ по време на извършване на задължителните ремонтни операции на подемен ремонт, съгласно ТП\_ПЛС 226/15, свързани с демонтиране на цялото оборудване от локомотива и разглобяване на всички свалени агрегати и системи, че възли и части, неподлежащи на задължителна смяна, са **неремонтнопригодни** и се налага замяната им с нови, се извършват допълнителни ремонтни дейности при спазване на следния ред и условия:

**1.** Представители на ВЪЗЛОЖИТЕЛЯ и на ИЗПЪЛНИТЕЛЯ изготвят и подписват подробни **констативни протоколи** с пълно описание на всички **необходими допълнителни** нови възли и части, съгласно изискванията на чл.14, ал.9 и 10.

**2.** ИЗПЪЛНИТЕЛЯТ, на база двустранно подписаните констативни протоколи по чл.2, т.1,изготвя **калкулация** на **допълнителните** нови възли, части и на **необходимия допълнителен** разход на труд, като отразява единичните цени и стойностите за всяка позиция от калкулацията, както и общата стойност.

ИЗПЪЛНИТЕЛЯТ представя изготвената калкулация за одобрение и съгласуване от ВЪЗЛОЖИТЕЛЯ.

**3.** ИЗПЪЛНИТЕЛЯТ започва изпълнението на **допълнителните ремонтни дейности**, свързани със смяна на неремонтнопригодните възли и части с нови, съгласно двустранно подписаните констативните протоколи, при условие, че ВЪЗЛОЖИТЕЛЯТ е одобрил калкулацията по **чл. 2, т.2.**

**Чл.3.** В срок до 7 (седем) дни от датата на подписване на договора, но най-късно преди зaпочване на неговото изпълнение, ИЗПЪЛНИТЕЛЯТ уведомява ВЪЗЛОЖИТЕЛЯ за името, данните за контакт и представителите на подизпълнителите, посочени в офертата на ИЗПЪЛНИТЕЛЯ. ИЗПЪЛНИТЕЛЯТ уведомява ВЪЗЛОЖИТЕЛЯ за всякакви промени в представената информация в хода на изпълнението на договора в срок до 3 (три) дни от датата на настъпване на съответното обстоятелство.

**II. СРОК НА ДОГОВОРА. СРОК И МЯСТО НА ИЗПЪЛНЕНИЕ**

**Чл. 4.**  Договорът влиза в сила от датата на подписването му и е със срок на действие до изпълнение на всички поети от страните задължения, но не повече от 12 /дванадесет/ месеца, считано от датата на сключването му.

**Чл. 5.** Транспортирането на локомотивите се извършва като ВЪЗЛОЖИТЕЛЯТ подава заедно /наведнъж/ локомотивите, подлежащи за ремонт, след дадено съгласие за приемането им от ИЗПЪЛНИТЕЛЯ.

**Чл. 6.**  Предаването на локомотивите за транспортиране се извършва на територията на Република България, на адрес: .......................................................................................... с приемно-предавателен протокол за предаване на локомотивите за транспортиране (по образец). За дата на предаване се счита датата на подписване от страните на протокола.

**Чл. 7.**  Мястото за изпълнение на договора е .................................................... /на територията на ремонтната база на ИЗПЪЛНИТЕЛЯ/

**Чл. 8.** ВЪЗЛОЖИТЕЛЯТ е длъжен в седемдневен срок от подписване на протокола по чл. 6, да осигури присъствието на свой оправомощен представител в ремонтната база на ИЗПЪЛНИТЕЛЯ, за предаване на локомотивите за ремонт.

**Чл. 9.** Започването на ремонтните дейности на локомотиви 06066 и 06094 се извършва след подписване от страните или от техни оправомощени представители на „Протокол за предаване и приемане на локомотивите за ремонт” /по образец/, което се извършва в ремонтната база на ИЗПЪЛНИТЕЛЯ.

**Чл. 10.** Срокът за извършване на подемния ремонт, допълнителния ремонт и модернизация за всеки отделен локомотив е …….. (словом) дни /не повече от 90 дни/, считано от датата на подписване между представители на страните на протокола по чл. 9 за предаване и приемане на съответния локомотив за ремонт.

**ІІІ. ЦЕНИ, РЕД И СРОКОВЕ ЗА ПЛАЩАНЕ**

**Чл. 11.(1).** Възложителят заплаща извършения задължителен подемен ремонт и частичната модернизация на локомотиви 06066 и 06094 съгласно условията на договора и в съответствие с ценовата оферта на Изпълнителя – Приложение ...... към договора, както следва:

**1. Цената за извършване на задължителен подемен ремонт на  локомотиви 06066 и 06094 възлиза общо на .................. лв. без ДДС и включва**:

1.1. Цена за извършване на задължителен подемен ремонт на  локомотив 06066 /вкл. разход на труд и вложени части/възли/, която е в размер на………………….лв. без ДДС.

1.2. Цена за извършване на задължителен подемен ремонт на  локомотив 06094 /вкл. разход на труд и вложени части/възли/, която е в размер на………………….лв. без ДДС.

**2. Цената за извършване на частична модернизация на  локомотиви 06066 и 06094 възлиза общо на .................. лв. без ДДС и включва**:

2.1. Цена за извършване на модернизация на  локомотив 06066 /разход на труд и вложени части/възли/, която е в размер на………………….лв. без ДДС.

2.2. Цена за извършване на модернизация на  локомотив 06094 /разход на труд и вложени части/възли/, която е в размер на………………….лв. без ДДС.

**3. Цената за извършване на допълнителен ремонт на  локомотиви 06066 и 06094 възлиза общо до .................. лв. без ДДС и включва**:

3.1. Цена за допълнителен ремонт локомотив 06066 /разход на труд и вложени части/възли/, която е в размер до………………….лв. без ДДС.

3.2. Цена за допълнителен ремонт локомотив 06094 /разход на труд и вложени части/възли/, която е в размер до………………….лв. без ДДС.

**(2).** Действителната стойност на допълнителния ремонт се определя след предаване на съответния локомотив за ремонт, подписване на двустранни констативни протоколи, съдържащи пълно описание на на необходимите допълнителни нови възли и части, и въз основа на одобрена от Възложителя калкулация за допълнителен ремонт съгласно чл.2, т.2 от проектодоговора. **Общата стойност на извършените допълнителни ремонтни дейности за всеки един от локомотиви 06066 и 06094, не може да надхвърля сумите, посочени в чл.11, ал.1, т.3. Стойността на допълнителния ремонт включва стойността на допълнителните нови възли и части /ако такава необходимост е възникнала/ и стойността на труда, вложен при смяната на допълните нови възли и части.** За изпълнение на допълнителния подемен ремонт е определена часова ставка от ...... лв. без ДДС за човекочас, като стойност на труд.

**(3).** Общата стойност на договора представлява сбор от стойността на задължителния ремонт, стойността на модернизация и стойността на допълнителния ремонт за всеки един от локомотиви 06066 и 06094, вкл. допълнително вложените части и материaли, ако такава необходимост е възникнала.

**(4).** Възложителят дължи на Изпълнителя заплащане само на ремонти дейности, изпълнени в съответствие с изискванията на договора.

**(5).** При извършване на всички ремонтни дейности по задължителния подемен ремонт и частичната модернизация на дизел-електрически локомотиви 06066 и 06094 е договорена цена на един чов./час (часова ставка) в размер на ................в лева без ДДС, както и стойност на разход на труд, съгласно посочените норми в ценовото предложение на ИЗПЪЛНИТЕЛЯ – Приложение № 5,

**(6)** В цената по чл.11, ал.1 и ал.2 са включени всички разходи на ИЗПЪЛНИТЕЛЯ за изпълнение на услугите по чл. 1 от договора, в това число разход на труд за всички ремонтни операции, всички резервни части, възли, детайли, които се сменят по време на ремонта, застраховки, командировки, пътни разходи и др.

**(7)** Цените, свързани с изпълнението на услугите, посочени в ценовото предложение на ИЗПЪЛНИТЕЛЯ, са фиксирани за времето на изпълнение на договора и не подлежат на промяна, с изключение на хипотезите, изрично предвидени в Закона за обществените поръчки.

**(8)** Цената се разбира EXW /франко склад на Изпълнителя /съгласно „ИНКОТЕРМС 2011" и не подлежи на промяна по време на изпълнение на настоящия договор /за Изпълнител ситуиран на територията на Република България/. В случай, че Изпълнителят е чуждестранно юридическо лице и е ситуиран извън територията на РБългария, цената се разбира DDP /доставено, мито платено, включително опаковка, маркировка, транспорт, мито/ съгласно „ИНКОТЕРМС 2010" от/до гранична гара на Република България и не подлежи на промяна по време на изпълнение на настоящия договор.

**Чл.12.** **(1)** ВЪЗЛОЖИТЕЛЯТ плаща на ИЗПЪЛНИТЕЛЯ цената по този договор, както следва:

**1.** Вариант 1:С авансово плащане

**а)** Авансово плащане в размер на 20% от стойността на задължителния подемен ремонт в срок до 30 календарни дни след подписване на договора и представяне на фактура за авансово плащане.

**б)** 80 % от стойността на задължителния подемен ремонт и 100% от стойността на възложения по договора и изпълнен допълнителен ремонт и модернизация, в срок до 30 календарни дни след предаването на локомотивите от подемен ремонт и модернизация, и представяне на документите по чл.12, ал.2.

**2.** Вариант 2: Без авансово плащане

Стойността на задължителния подемен ремонт, модернизацията, възложения по договора и изпълнен допълнителен ремонт се заплащат по банков път в български лева, в срок до 30 дни, след предаването на локомотивите от подемен ремонт и модернизация, и представяне на документите по чл.12, ал.2.

**(2).** Всяко плащане по настоящия договор, с изключение на авансовото, се извършва след представяне от ИЗПЪЛНИТЕЛЯ на следните документи:

- оригинална фактура, издадена на името на „БДЖ-Товарни превози” ЕООД, адрес: София 1080, ул. „Иван Вазов” № 3 с МОЛ - инж. Любомир Симеонов Илиев;

- протоколи за предаване на локомотивите в експлоатация след извършване на подемен ремонт - **обр. ЛС 002 – 3/12 /**съгл. чл.15, ал.6/;

- копия на всички одобрени констативни протоколи и калкулации, ако са извършени допълнителни ремонтни дейности, съгласно **чл. 2, т. 3**;

**(3)** Всяко плащане ще се извършва от ВЪЗЛОЖИТЕЛЯ с платежно нареждане по банков път по сметка на ИЗПЪЛНИТЕЛЯ в:

**БАНКА : ..........................**

**IBAN : ..........................**

**BIC : ..........................**

**Чл. 13. (1)** Когато за частта на услугите, която се изпълнява от подизпълнител, изпълнението може да бъде предадено отделно от изпълнението на останалите услуги, подизпълнителя представя на ИЗПЪЛНИТЕЛЯ отчет за изпълнението на съответната част от услугите за съответната дейност, заедно с искане за плащане на тази част пряко на подизпълнителя (когато е приложимо).

**(2)** ИЗПЪЛНИТЕЛЯТ се задължава да предостави на ВЪЗЛОЖИТЕЛЯ документите по чл. 12, ал.2 за плащане на подизпълнителя в срок от 15 (петнадесет) дни от получаването им, заедно със становище, от което да е видно дали оспорва плащанията или част от тях като недължими (когато е приложимо).

**(3)** ВЪЗЛОЖИТЕЛЯТ приема изпълнението на частта от услугите, при съответно спазване на разпоредбите на Раздел VI (Предаване и приемане на изпълнението) от договора, и заплаща възнаграждение за тази част на подизпълнителя в срок до 30 (тридесет) дни от подписването на приемателно-предавателен протокол. ВЪЗЛОЖИТЕЛЯТ има право да откаже да извърши плащането, когато искането за плащане е оспорено от ИЗПЪЛНИТЕЛЯ, до момента на отстраняване на причината за отказа (когато е приложимо).

# ІV. ТРАНСПОРТИРАНЕ, ПРЕДАВАНЕ И ПРИЕМАНЕ НА ЛОКОМОТИВИТЕ ЗА ПОДЕМЕН РЕМОНТ

**Чл. 14**. (1). ВЪЗЛОЖИТЕЛЯТ се задължава да предаде на ИЗПЪЛНИТЕЛЯ дизел-електрически локомотиви 06066 и 06094 за транспортиране до ремонтната база, като до подписването на протокола по чл.6 за предаване на локомотивите за транспорт, ИЗПЪЛНИТЕЛЯТ носи отговорността за опазването им в състоянието, в което е предадени;

**(2).** Локомотивите могат да бъдат подадени за транспорт и в неработно състояние, но годни за транспортиране;

**(3).** Ремонтните дейности започват с подписване между страните или техни оправомощени представители на протокол за предаване и приемане на локомотивите за ремонт, което се извършва в ремонтната база на Изпълнителя;

**(4).** Локомотивите се подават за ремонт окомплектовани и с всички налични агрегати и възли;

**(5).** Липсите се описват в протоколите за предаване и приемане на локомотивите за подемен ремонт, като ВЪЗЛОЖИТЕЛЯТ е длъжен да ги попълни в срок до 60 (шестдесет) календарни дни, след приемане на локомотивите за ремонт;

**(6).** В случай, че липсите по предходната алинея не се набавят в срок до 60 (шестдесет) календарни дни след подписване на протоколите за предаване и приемане на локомотивите за ремонт, същите се осигуряват от ИЗПЪЛНИТЕЛЯ и се фактурират като разходи за сметка на ВЪЗЛОЖИТЕЛЯ;

**(7).** ИЗПЪЛНИТЕЛЯТ сваля инвентара на локомотивите и изготвя описи при предаването им за ремонт и ги съхранява до предаването на локомотивите на ВЪЗЛОЖИТЕЛЯ след извършване на подемните ремонти;

**(8).** Локомотивите се предават за ремонт, комплектовани с всички технически паспорти, съгласно **ПЛС 470/13**;

**(9).** След подписване от двете страни на протоколите за предаване и приемане на локомотивите за подемен ремонт в срок не по-късно от 25 (двадесет и пет) календарни дни ИЗПЪЛНИТЕЛЯТ демонтира цялото оборудване на локомотивите, разглобява всички свалени системи, агрегати и възли, като извършва проверка, оразмеряване и дефектоскопия на частите и елементите им.

**(10).** След изтичане на срока по чл.14, ал. 9, представители на ВЪЗЛОЖИТЕЛЯ и на ИЗПЪЛНИТЕЛЯ изготвят и подписват подробни **констативни протоколи** с пълно описание на всички **неремонтнопригодни** възли и части, неподлежащи на задължителна смяна.

**(11)**. Транспортните разходи за еднократно придвижване на локомотивите дизел-електрически локомотиви 06066 и 06094 от Възложителя към Изпълнителя и обратно до пункт, посочен от Изпълнителя и одобрен от Възложителя са за сметка на Възложителя, когато този пункт е разположен на територията на Република България. Когато ремонтната база на Изпълнителя е разположена извън територията на Р България, за сметка на Изпълнителя са всички разходи, свързани с придвижване на локомотивите на чужда територия.

**(12).** Предаването на локомотивите ще се извършва еднократно на територията на Р България - ………………, гр. ……….., съгласно т. 2 от Техническото предложение на Изпълнителя.

**(13)**. Мястото за изпълнение на договора е: …………………………

# V. ПРИЕМАНЕ НА ЛОКОМОТИВИТЕ ОТ ПОДЕМЕН РЕМОНТ

**Чл. 15.(1)** След приключване на ремонтните работи комисия, състояща се от оправомощени представители на ВЪЗЛОЖИТЕЛЯ и ИЗПЪЛНИТЕЛЯ присъства при извършването на:

**1.** Стационарни функционални проби на механичното и електрическо оборудване, устройствата и системите на локомотивите, резултатите от които се вписват в протокол **обр. ЛС 002 – 9/12,** попълнен от комисията.

**2.** Стационарни функционални проби на спирачната система и допълнителното пневматично оборудване, съгласно **ПЛС 417/12,** резултатите от които се отразяват в протокол, обр. **ЛС** **002 – 0/12,** попълнен от комисията;

**3.** Изравняване на статичното натоварване на колелата на локомотивите, съгласно **ТП\_ПЛС 414/14,** резултатите от което се вписва в измервателни карти, обр. **ЛС 007 – 6.6/14** и **ЛС 007 - 7.06/14**;

**4.** Функционална проба и пътни /скоростно – спирачна и товарна/ проби, съгласно **ПЛС 413/12**. Пътните /скоростно-спирачна и товарна/ проби се провеждат в съответствие с протоколи - образци **ЛС** **002 – 1/12** и **ЛС 002 – 2*д*/12**.

**(2)**  Пробите по чл. 15, ал. 1, т. 1, т. 2, т. 3 и т. 4 се извършват на територията на ИЗПЪЛНИТЕЛЯ, а протоколите по чл. 15, ал. 1, т. 1, т. 2, т. 3 и т. 4 се изготвят и попълват в три екземпляра.

**(3).** Не по-късно от **7** (седем) **работни дни** преди датата на провеждане на пробите по ал.1, ИЗПЪЛНИТЕЛЯТ следва предварително да уведоми ВЪЗЛОЖИТЕЛЯ. Последният се задължава в срок **до 7** (седем) **работни дни** да осигури машинист – инструктор локомотивен от локомотивното депо, към което се числят локомотивите и инспектор – приемчик, за участие в пътните проби;

**(4).** Окончателното приемане на локомотивите от ремонт се извършва в ремонтната база на ИЗПЪЛНИТЕЛЯ, след отстраняване на всички забележки за некачествено извършен ремонт и показани дефекти по време на извършените стационарни, функционални и пътни проби. Оправомощените представители на ИЗПЪЛНИТЕЛЯ и ВЪЗЛОЖИТЕЛЯ съставят и подписват протоколи за предаване на локомотивите от подемен ремонт **- обр. ЛС 002 – 3/12** след представяне на комплектните технически паспорти на локомотивите, попълнени съгласно Инструкция за техническите паспорти на тягов подвижен състав – **ТП\_ПЛС 470/13**;

**(5).** При предаване на локомотивите от ремонт ИЗПЪЛНИТЕЛЯТ комплектова локомотивите със същия инвентар, посочен в изготвения при приемането им опис**.**

**(6).** За дата на завършване на подемния ремонт се счита датата на двустранно подписаните протоколи за предаване на локомотивите от подемен ремонт в експлоатация - **обр. ЛС 002 – 3/12**;

**(8)** След предаване и приемане на локомотивите от подемен ремонт, ИЗПЪЛНИТЕЛЯТ се задължава да транспортира локомотивите до територията на ВЪЗЛОЖИТЕЛЯ, на адрес: ......................., не по-късно от **7** (седем) работни дни след подписване на протоколите за предаване на локомотивите от подемен ремонт.След транспортирането ИЗПЪЛНИТЕЛЯТ и ВЪЗЛОЖИТЕЛЯТ подписват приемно-предавателени протоколи.

**(9).** Всички агрегати, възли и части, отпаднали по непригодност от локомотивите по време на подемния ремонт, както и отпадналия метален скрап / ламарини, тръби, демонтирани бандажи с изчерпан ресурс и др./, са собственост на ВЪЗЛОЖИТЕЛЯ и остават на отговорно пазене в склад на територията на ИЗПЪЛНИТЕЛЯ, за което страните подписват констативни протоколи.

**(10).** ВЪЗЛОЖИТЕЛЯТ е длъжен, в срок до **30** (тридесет) **календарни дни** след приключване на ремонта и подписване на протоколите за предаване на локомотивите от подемен ремонт, да организира за своя сметка транспортиране на отпадналите агрегати, възли, части и метален скрап до свой склад. ИЗПЪЛНИТЕЛЯТ предава отпадналите агрегати, възли, части и метален скрап на ВЪЗЛОЖИТЕЛЯ след двустранно подписани приемно-предавателни протоколи.

# VІ. ПРАВА И ЗАДЪЛЖЕНИЯ НА СТРАНИТЕ

**Чл. 16. (1)** ВЪЗЛОЖИТЕЛЯТ е длъжен:

**1.** Да осигури присъствието на свои оправомощени представители при предаване на локомотивите за подемен ремонт, при извършване на пробите по чл. 15, ал. 1, т. 1, т. 2, т. 3, т. 4 и при предаване на локомотивите от подемен ремонт;

**2.** Да осигури за своя сметка свои оправомощени представители, на които да възложи през работното време на ИЗПЪЛНИТЕЛЯ и на негова територия да осъществяват контрол на качеството на влаганите материали и резервни части, да присъстват при всички прегледи, проверки и измервания на демонтираните и разглобени агрегати и възли, както и да подписват констативните протоколи по **чл. 2.**

**3.** Да съдейства на ИЗПЪЛНИТЕЛЯ при решаване на технически или организационни проблеми, възникнали в хода на изпълнение на ремонта;

**4.** Да разглежда, уточнява и утвърждава изготвените от ИЗПЪЛНИТЕЛЯ калкулации за извършване на допълнителните ремонтни дейности, съгласно **чл. 2.**

**5.** Да изплати по реда и условията на настоящия договор, уговорената по договора цена за извършения от ИЗПЪЛНИТЕЛЯ подемен ремонт и модернизация, включително и допълнителните ремонтни дейности, съгласно двустранно подписаните констативни протоколи и одобрените калкулации;

**6.** Да изпраща свои представители за приемане на извършен рекламационен ремонт на територията на ИЗПЪЛНИТЕЛЯ.

**(2)** ВЪЗЛОЖИТЕЛЯТ има право чрез свои оправомощени представители:

**1.** Да осъществява контрол за качеството и количеството на извършените дейности по време на ремонтния процес;

**2.** Да изисква сертификати за качество и сертификати за произход за влаганите резервни части и материали;

**3.** Да утвърждава технически изменения в конструкцията на локомотивите или използване на нови материали;

**4.** Да извършва проверки за спазване на предписаните технологии, качеството на използваните материали и хода на изпълнение на договорените дейности на територията на всички цехове, работилници и складове на територията на ИЗПЪЛНИТЕЛЯ;

**5.** Да присъства при извършване на изпитания на ремонтирани агрегати и възли и да получава копия от съставяните протоколи и измервателни карти;

**6.** Да предостави на ИЗПЪЛНИТЕЛЯ „Правилник за подемен ремонт на дизел-хидравлически локомотиви серия 06 - ТП\_ ПЛС 226/15”.

**(3) ВЪЗЛОЖИТЕЛЯТ** има право да изисква от ИЗПЪЛНИТЕЛЯ да сключи и да му представи договори за подизпълнение с посочените в офертата му подизпълнители.

**(4)** Възложителят има право да поиска преработване и/или допълване на документите, удостоверяващи количественото и качественото изпълнение на услугата, в определен от него срок, като в такъв случай преработването и/или допълването се извършва изцяло за сметка на Изпълнителя. Когато бъдат установени несъответствия на изпълненото с уговореното или бъдат констатирани недостатъци, Възложителят може да откаже приемането на изпълнението до отстраняване на недостатъците, като даде подходящ срок за отстраняването им, което се извършва от Изпълнителя изцяло за негова сметка.

**(5)** Възложителят има право да откаже да приеме изпълнението при съществени отклонения от договореното, в случай, че констатираните недостатъци са от такова естество, че е могат да бъдат отстранени в рамките на срока за изпълнение.

**Чл. 17. (1)** **ИЗПЪЛНИТЕЛЯТ е длъжен:**

**1.** Да осигури свои оправомощени представители за участие в комисията по приемане на локомотивите за ремонт;

**2.** При констатиране на необходимост от допълнителни ремонтни дейности, свързани със замяна нанеремонтнопригодните възли и части с нови, съгласно **чл. 2,** да организира изготвянето на констативни протоколи от комисията с представители на двете страни;

**3.** Да изготви и представи на ВЪЗЛОЖИТЕЛЯ за утвърждаване, **калкулация** на **допълнителните** нови възли, части и на **необходимия допълнителен** разход на труд с отразени единични цени, стойности за всяка позиция и общата стойност.

**4.** Да разработи и попълни измервателните карти и протоколи, задължителни при оразмеряване и изпитания на основните агрегати и възли, с отразени номинални, гранични и измерени стойности на параметрите, които определят функционалната им годност и надеждност;

**5.** Да влага нови резервни части и материали, необходими за извършване на ремонта;

**6.** При извършване на ремонта на отделните агрегати и възли да влага резервни части с високо качество, гарантиращо безаварийна и безопасна експлоатация на локомотивите;

**7.** Да представя на ВЪЗЛОЖИТЕЛЯ сертификати за качество и сертификати за произход за влаганите нови резервни части и материали;

**8.** Да извършва конструктивни изменения, преустройства и замяна на резервни части само след писмено разрешение от ВЪЗЛОЖИТЕЛЯ и по техническа документация, утвърдена от него;

**9.** Да осигури за своя сметка всички необходими условия за работа и кореспонденция на представителите на ВЪЗЛОЖИТЕЛЯ, достъп до всички ремонтни помещения и складове на територията на ИЗПЪЛНИТЕЛЯ;

**10.** Да информира представителите на ВЪЗЛОЖИТЕЛЯ за всяко задължително съгласуване във връзка с контрола на качеството на влагани части, материали или технологии;

**11.** Да извършва ремонта на всички възли, агрегати и части на локомотивите в съответствие с изискванията на „Правилник за подемен ремонт на дизел-електрически локомотиви дизел-хидравлически локомотиви серия 06 - ТП\_ ПЛС 226/15”, предписанията /ПЛС/ на „БДЖ -Товарни превози” ЕООД за дизел електрически локомотиви серия 06, действащи към датата на сключване на настоящия договор, както и в съответствие с техническата документация на завода производител, при необходимост;

**12.** Да извести писмено ВЪЗЛОЖИТЕЛЯ за готовността за предаване на локомотивите от подемен ремонт;

**13.** Да уведоми ВЪЗЛОЖИТЕЛЯ за готовността си да предаде отпадналите по време на ремонта негодни, възли, части и метален скрап с двустранно подписан приемно-предавателен протокол;

**14.** Да отстрани за своя сметка всички рекламационни повреди по локомотивите, възникнали по време на гаранционния срок, посочен в настоящия договор.

**15**. ИЗПЪЛНИТЕЛЯТ се задължава да сключи договор/договори за подизпълнение с посочените в офертата му подизпълнители в срок от 5 (пет) дни от сключване на настоящия договор и да предостави оригинален екземпляр на ВЪЗЛОЖИТЕЛЯ в 3-дневен срок.

**(2)** **ИЗПЪЛНИТЕЛЯТ има право:**

**1.** Да предлага на ВЪЗЛОЖИТЕЛЯ за утвърждаване технически изменения, нови схемни решения, целящи подобряване надеждността на конструкцията на локомотивите или намаляване на разходите за извършване на ремонта;

**2.** Да предлага на ВЪЗЛОЖИТЕЛЯ за утвърждаване замяната на определени възли, части и материали с такива от по-ново поколение, с цел подобряване на надеждността, функционалната им годност и разходите за тяхната поддръжка;

**3.** Да предлага на ВЪЗЛОЖИТЕЛЯ за утвърждаване технически и икономически обосновани предложения за изменение на Правилника, инструкциите и предписанията, отнасящи се до ремонта на локомотиви серия 06.

**VІІ. ГАРАНЦИОННИ СРОКОВЕ**

**Чл. 18. (1)** Гаранционният срок за всеки от локомотивите, на които е извършен подемен ремонт по този договор, е………….. / минимум 12 (дванадесет) календарни месеца/.

**(2)** Гаранционният срок по чл. 18, ал. 1 за съответния локомотив започва да тече от датата на подписване на протокола за предаването му от подемен ремонт и модернизация от Изпълнителя на Възложителя.

**(3)** При възникване в рамките на гаранционния срок на повреди и/или скрити дефекти, дължащи се на извършения по договор подемен ремонт, в т.ч. модернизация, Изпълнителят се задължава да ги отстрани за своя сметка и със свои средства.

**VIII. РЕКЛАМАЦИИ**

**Чл. 19. (1)** Рекламации за некачествено извършен ремонт, скрити дефекти и недостатъци се предявяват до един месец след изтичане на гаранционния срок по чл.18, ал.1. Рекламационна повреда на локомотивите е тази, която е възникнала в рамките на гаранционния период и която е по причина на некачествено извършен ремонт или вложени некачествени резервни части и материали от ИЗПЪЛНИТЕЛЯ.

ИЗПЪЛНИТЕЛЯТ не носи отговорност за повреди по локомотивите, настъпили в резултат на неправилна експлоатация, несвоевременно извършен планов ремонт, съгласно „Предписания за междуремонтните пробези и цикличността на плановите прегледи и ремонти на дизелови локомотиви на „БДЖ - Товарни превози” ЕООД - **ТП \_ ПЛС 200/12** или по причина на трети лица.

**(2)** При възникване на рекламационна повреда, ВЪЗЛОЖИТЕЛЯТ уведомява писмено ИЗПЪЛНИТЕЛЯ чрез телеграма или факс.

**(3)** ИЗПЪЛНИТЕЛЯТ е длъжен в срок най-късно до **3 (три)** работни дни от получаване на уведомлението да изпрати за своя сметка свои представители за оглед на локомотива/те и участие при съставяне на протокол за рекламация.

**(4)** Представителите на ВЪЗЛОЖИТЕЛЯ и ИЗПЪЛНИТЕЛЯ извършват подробен оглед, запознават се със записите в бордовия дневник и обясненията на длъжностните лица, констатирали първоначално повредата, организират при необходимост допълнителни проби, измервания и изследвания, изготвят и подписват рекламационен протокол, в който се посочват причините за възникване на повредата и се записва предложение за начина на нейното отстраняване.

**(5)** В случай на липса на съгласие между представителите на двете страни, рекламационният протокол се подписва с особено мнение, което се излага аргументирано в протокола или като негово приложение. В този случай възникналият спор се решава чрез преговори между представители на ВЪЗЛОЖИТЕЛЯ и ИЗПЪЛНИТЕЛЯ. В тези преговори могат да се изискат становища на независими експерти. В случаите на непостигане на съгласие спорът се отнася за решаване от компетентния съд на територията на Република България по реда на Гражданския процесуален кодекс.

**(6)** В случай, че ИЗПЪЛНИТЕЛЯТ не изпрати свои представители в указания срок, ВЪЗЛОЖИТЕЛЯТ има право да организира изготвяне на протокол за рекламация без представители на ИЗПЪЛНИТЕЛЯ. В този случай, констатациите в рекламационния протокол не могат да бъдат оспорвани и задължават ИЗПЪЛНИТЕЛЯ да ги отстрани за своя сметка.

**(7)** Установената с протокол рекламационна повреда се отстранява от и за сметка на ИЗПЪЛНИТЕЛЯ.

**(8)** При дадено писмено съгласие от ВЪЗЛОЖИТЕЛЯ и постигната договореност между ИЗПЪЛНИТЕЛЯ се допуска повреденият агрегат да се замени с оборотен такъв. Всички разходи по демонтаж, наем за оборотния агрегат, транспорт и монтаж след ремонт на повредения агрегат са за сметка на ИЗПЪЛНИТЕЛЯ.

**(9)** При възникнала гаранционна повреда гаранционният срок се удължава както следва:

**1.** При неработоспособност (престой) на локомотива/те, изчислен в работни дни, когато от деня на изпращане на уведомлението за възникване на повредата до нейното отстраняване са изминали повече от **7** (седем) календарни дни, гаранционният срок се удължава с общия брой дни на неработоспособност на локомотива/те, включително и почивните и празнични дни;

**2.** За сменени или ремонтирани от ИЗПЪЛНИТЕЛЯ агрегати след гаранционна повреда, започва да тече нов гаранционен срок с начало датата на протокола за пускане на локомотива в експлоатация след рекламационния ремонт. Копие от протокола трябва да се съхранява в паспорта на локомотива.

**IX. ОТГОВОРНОСТ**

**Чл. 20. (1)** ИЗПЪЛНИТЕЛЯТ носи пълна имуществена отговорност за вредите, възникнали като последица от извършения ремонт.

**(2)** В случаи на некачествено извършен ремонт, в резултат на който има пострадали хора, дължащите им се обезщетения, са за сметка на ИЗПЪЛНИТЕЛЯ.

**(3)** Изпълнителят носи пълна имуществена отговорност за опазването на съответния локомотив, като заплаща на Възложителя всички вреди по локомотива, възникнали от момента на подписване на протокола по чл.6 за предаването му за транспортиране от Възложителя на Изпълнителя до момента на връщането му от ремонт с подписване на протокола по чл.15, ал.6 за предаване на локомотива от подемен ремонт - обр. ЛС 002 – 3/12. При пълно погиване на локомотивите или повреждане, което води до невъзможност от използването им по предназначение, Изпълнителят заплаща на Възложителя пълната цена на съответния локомотив, определена по пазарна стойност към момента на погиването/повредата му.

**X. НЕУСТОЙКИ**

**Чл. 21**. **(1)** При неизпълнение и/или неточно изпълнение на което и да е от задълженията по настоящия договор, ИЗПЪЛНИТЕЛЯТ дължи неустойка на ВЪЗЛОЖИТЕЛЯ в размер на 0,5% на ден от стойността на неизпълнения/неточно изпълнения ремонт за всеки отделен локомотив, но не повече от 10% от общата стойност за извършване на подемния ремонт по чл. 11 или произлезлите от това щети, вреди и пропуснати ползи, ако са по-големи.

**(2)** ВЪЗЛОЖИТЕЛЯТ има право да приспада начислената по предходната клауза стойност на неустойката: от дължащата се обща стойност за изпълнение на договора, от гаранцията за изпълнение на договора или от която и да е друга сума, дължима на ИЗПЪЛНИТЕЛЯ по този договор.

**(3)** ИЗПЪЛНИТЕЛЯТ дължи обезщетение в размер на действително извършените от ВЪЗЛОЖИТЕЛЯ разходи към трети лица, в случай на рекламационен престой на локомотивите.

**ХІ. ГАРАНЦИЯ ЗА ИЗПЪЛНЕНИЕ**

**Чл. 22.** При подписването на този Договор, ИЗПЪЛНИТЕЛЯТ представя на ВЪЗЛОЖИТЕЛЯ гаранция за изпълнение в размер на 5 % (пет на сто) от стойността на договора без ДДС, а именно ......... (словом) лева, която служи за обезпечаване на изпълнението на изпълнението на задълженията на ИЗПЪЛНИТЕЛЯ по договора.

**Чл. 23** Когато като Гаранция за изпълнение се представя парична сума, сумата се внася по банковата сметка на ВЪЗЛОЖИТЕЛЯ (посочена в уведомителното писмо с приложеното решение за определяне на изпълнител) както следва:

Банка :………………………….

BIC :………………………….

IBAN :....……………………….

**Чл. 24 (1)** Когато като гаранция за изпълнение се представя банкова гаранция, ИЗПЪЛНИТЕЛЯТ предава на ВЪЗЛОЖИТЕЛЯ оригинален екземпляр на банкова гаранция, издадена в полза на ВЪЗЛОЖИТЕЛЯ, която трябва да отговаря на следните изисквания:

**1.1.** да бъде безусловна и неотменяема банкова гаранция във форма, предварително съгласувана с ВЪЗЛОЖИТЕЛЯ (Приложение №....), да съдържа задължение на банката - гарант да извърши плащане при първо писмено искане от ВЪЗЛОЖИТЕЛЯ, деклариращ, че е налице неизпълнение на задължение на ИЗПЪЛНИТЕЛЯ или друго основание за задържане на Гаранцията за изпълнение по този Договор, без да е необходимо посочване на конкретно обстоятелство или предоставяне на доказателства.

**1.2.** да бъде със срок на валидност за целия срок на действие на Договора плюс 30 (тридесет) дни след прекратяването на Договора, като при необходимост срокът на валидност на банковата гаранция се удължава или се издава нова.

**(2)** Банковите разходи по откриването и поддържането на Гаранцията за изпълнение във формата на банкова гаранция, както и по усвояването на средства от страна на ВЪЗЛОЖИТЕЛЯ, при наличието на основание за това, са за сметка на ИЗПЪЛНИТЕЛЯ.

**Чл. 25 (1)** Когато като Гаранция за изпълнение се представя застраховка, ИЗПЪЛНИТЕЛЯТ предава на ВЪЗЛОЖИТЕЛЯ оригинален екземпляр на застрахователна полица, издадена в полза на ВЪЗЛОЖИТЕЛЯ /в която ВЪЗЛОЖИТЕЛЯТ е посочен като трето ползващо се лице (бенефициент), която трябва да отговаря на следните изисквания:

**1.1.** Да е влязла в сила;

**1.2**. Да обезпечава изпълнението на този Договор чрез покритие на отговорността на ИЗПЪЛНИТЕЛЯ;

**1.3.** Да бъде със срок на валидност за целия срок на действие на Договора плюс 30 (тридесет) дни след изтичането му.

**1.4.** Заплащането на суми следва да се извършва след подаване на писмено искане от ползващото лице към Застрахователя, което искане да е придружено единствено с декларация, че ИЗПЪЛНИТЕЛЯТ не е изпълнил задълженията си съгласно условията на договора, сключен с ВЪЗЛОЖИТЕЛЯ.

**1.5**. По застраховката не трябва да се прилага самоучастие на застрахования.

**1.6.** При противоречие между сключената застрахователна полица и Общите условия и/или Специалните условия на застрахователя, следва договорените условия в полицата да са с предимство пред Общите условия и/или Специалните условия на застрахователя.

**1.7.** За доказване валидността на застраховката, изпълнителят следва да представи документ за платена застрахователна премия – копие, заверено „вярно с оригинала”. Застрахователната премия следва да бъде платена еднократно при сключване на застраховката.

**1.8.** Не се допуска застраховката да съдържа клаузи за отложено или разсрочено плащане на застрахователните суми

**(2)** Разходите по сключването на застрахователния договор и поддържането на валидността на застраховката за изисквания срок, са за сметка на ИЗПЪЛНИТЕЛЯ.

**Чл.26. (1)** ВЪЗЛОЖИТЕЛЯТ освобождава Гаранцията за изпълнение в срок до 30(тридесет) дни след приключване на изпълнението на Договора и окончателно приемане на Услугите в пълен размер, ако липсват основания за задържането от страна на ВЪЗЛОЖИТЕЛЯ на каквато и да е сума по нея.

**(2)** Освобождаването на Гаранцията за изпълнение се извършва, както следва:

**1.1.** когато е във формата на парична сума – чрез превеждане на сумата по банковата сметка на ИЗПЪЛНИТЕЛЯ, посочена в чл. 12, ал.3 от Договора;

**1.2.** когато е във формата на банкова гаранция – чрез връщане на нейния оригинал на представител на ИЗПЪЛНИТЕЛЯ или упълномощено от него лице;

**1.3.** когато е във формата на застраховка – чрез връщане на оригинала на застрахователната полица на представител на ИЗПЪЛНИТЕЛЯ или упълномощено от него лице.

**(3)** Гаранцията или съответната част от нея не се освобождава от ВЪЗЛОЖИТЕЛЯ, ако в процеса на изпълнение на Договора е възникнал спор между Страните относно неизпълнение на задълженията на ИЗПЪЛНИТЕЛЯ и въпросът е отнесен за решаване пред съд. При решаване на спора в полза на ВЪЗЛОЖИТЕЛЯ той може да пристъпи към усвояване на гаранцията.

**Чл. 27.** ВЪЗЛОЖИТЕЛЯТ има право да задържи съответна част и да се удовлетвори от Гаранцията за изпълнение, когато ИЗПЪЛНИТЕЛЯТ не изпълни някое от неговите задължения по Договора, както и в случаите на лошо, частично и забавено изпълнение на което и да е задължение на ИЗПЪЛНИТЕЛЯ, като усвои такава част от Гаранцията за изпълнение, която съответства на уговорената в Договора неустойка за съответния случай на неизпълнение.

**Чл. 28 (1)** ВЪЗЛОЖИТЕЛЯТ има право да задържи Гаранцията за изпълнение в пълен размер, в следните случаи:

**1.1.** ако ИЗПЪЛНИТЕЛЯТ не започне работа по изпълнение на договора в срок до 30 (тридесет) дни след датата на влизане в сила и ВЪЗЛОЖИТЕЛЯТ развали договора на това основание;

**1.2.** при пълно неизпълнение, в т.ч. когато Услугите не отговарят на изискванията на ВЪЗЛОЖИТЕЛЯ, и при разваляне на договора от страна на ВЪЗЛОЖИТЕЛЯ на това основание;

**1.3.** при прекратяване на дейността на ИЗПЪЛНИТЕЛЯ или при обявяването му в несъстоятелност;

**1.4.** при прекратяване на договора на основание чл.47, ал.2, т.3.

**Чл. 29.** Във всеки случай на задържане на Гаранцията за изпълнение, ВЪЗЛОЖИТЕЛЯТ уведомява ИЗПЪЛНИТЕЛЯ за задържането и неговото основание. Задържането на Гаранцията за изпълнение изцяло или частично не изчерпва правата на ВЪЗЛОЖИТЕЛЯ да търси обезщетение в по-голям размер.

**Чл. 30.** Когато ВЪЗЛОЖИТЕЛЯТ се е удовлетворил от Гаранцията за изпълнение и Договорът продължава да е в сила, ИЗПЪЛНИТЕЛЯТ се задължава в 7 (седем) дневен срок до да допълни Гаранцията за изпълнение, като внесе усвоената от ВЪЗЛОЖИТЕЛЯ сума по сметката на ВЪЗЛОЖИТЕЛЯ или предостави документ за изменение на първоначалната банкова гаранция или нова банкова гаранция, съответно застраховка, така че във всеки момент от действието на Договора размерът на Гаранцията за изпълнение да бъде в съответствие с чл. 22 от Договора.

**Чл. 31.** ВЪЗЛОЖИТЕЛЯТ не дължи лихва за времето, през което средствата по Гаранцията за изпълнение са престояли при него законосъобразно.

**ХІІ. ГАРАНЦИЯ ЗА АВАНСОВО ПРЕДОСТАВЕНИ СРЕДСТВА**

**(***в случай, че участникът избере вариант с авансово плащане***)**

**Чл. 32.** ИЗПЪЛНИТЕЛЯТ предоставя на ВЪЗЛОЖИТЕЛЯ гаранция за авансово предоставени средства, обезпечаваща 100 % авансово предоставените средства които са в размер на 20% от стойността на задължителния подемен ремонт на двата локомотива. Гаранцията за авансово предоставени средства се представя в срок до 30 дни от датата на сключване на договора.

**Чл. 33.** Гаранцията за авансово предоставените средства се представя по избор на ИЗПЪЛНИТЕЛЯ в една от формите, посочени в горецитирания раздел ХІ от настоящия договор.

**Чл. 34.** Гаранцията за авансово предоставените средства се освобождава до 3(три) дни след връщане или усвояване на аванса.

**XIII. ОБЩИ РАЗПОРЕДБИ**

**Чл. 35. (1)** Освен ако са дефинирани изрично по друг начин в този договор, използваните в него понятия имат значението, дадено им в ЗОП, съответно в легалните дефиниции в Допълнителните разпоредби на ЗОП или, ако няма такива за някои понятия – според значението, което им се придава в основните разпоредби на ЗОП.

**(2)** При противоречие между различни разпоредби или условия, съдържащи се в договора и Приложенията, се прилагат следните правила:

1. специалните разпоредби имат предимство пред общите разпоредби;

2. разпоредбите на Приложенията имат предимство пред разпоредбите на Договора.

**Чл. 36.** При изпълнението на Договора, ИЗПЪЛНИТЕЛЯТ и неговите подизпълнители е длъжени да спазват всички приложими нормативни актове, разпоредби, стандарти и други изисквания, свързани с предмета на Договора, и в частност, всички приложими правила и изисквания, свързани с опазване на околната среда, социалното и трудовото право, приложими колективни споразумения и/или разпоредби на международното екологично, социално и трудово право.

**Чл. 37. (1)** Всяка от Страните по този Договор се задължава да пази в поверителност и да не разкрива или разпространява информация за другата Страна, станала ѝ известна при или по повод изпълнението на Договора („**Конфиденциална информация**“). Конфиденциална информация включва, без да се ограничава до: обстоятелства, свързани с търговската дейност, техническите процеси, проекти или финанси на Страните, както и ноу-хау, изобретения, полезни модели или други права от подобен характер, свързани с изпълнението на Договора. Не се смята за конфиденциална информацията, касаеща наименованието на изпълнения проект, стойността и предмета на този Договор, с оглед бъдещо позоваване на придобит професионален опит от ИЗПЪЛНИТЕЛЯ.

Конфиденциална информация включва, без да се ограничава до: всякаква финансова, търговска, техническа или друга информация, анализи, съставени материали, изследвания, документи или други материали, свързани с бизнеса, управлението или дейността на другата Страна, от каквото и да е естество или в каквато и да е форма, включително, финансови и оперативни резултати, пазари, настоящи или потенциални клиенти, собственост, методи на работа, персонал, договори, ангажименти, правни въпроси или стратегии, продукти, процеси, свързани с документация, чертежи, спецификации, диаграми, планове, уведомления, данни, образци, модели, мостри, софтуер, софтуерни приложения, компютърни устройства или други материали или записи или друга информация, независимо дали в писмен или устен вид, или съдържаща се на компютърен диск или друго устройство.

**(2)** Информацията по ал.1 може да бъде разкривана само след предварително писмено одобрение от другата страна, като това съгласие не може да бъде отказано безпричинно.

**Чл. 38.** Не се счита за нарушение на задълженията за неразкриване на Конфиденциална информация, когато:

1. информацията е станала или става публично достъпна, без нарушаване на този Договор от която и да е от страните;

2. информацията се изисква по силата на закон, приложим спрямо която и да е от страните.

3. предоставянето на информацията се изисква от регулаторен или друг компетентен орган и съответната страна е длъжна да изпълни такова изискване;

В случаите по точки 2 или 3 страната, която следва да предостави информацията, уведомява незабавно другата страна по договора.

**Чл. 39.** Задълженията по тази клауза се отнасят до съответната страна, всички нейни поделения, контролирани от нея фирми и организации, всички нейни служители и наети от нея физически или юридически лица, като съответната Страна отговаря за изпълнението на тези задължения от страна на такива лица.

Задълженията, свързани с неразкриване на Конфиденциалната информация остават в сила и след прекратяване на Договора на каквото и да е основание.

**Чл. 40.** ИЗПЪЛНИТЕЛЯТ няма право да дава публични изявления и съобщения, да разкрива или разгласява каквато и да е информация, която е получил във връзка с извършване на услугите, предмет на този договор, независимо дали е въз основа на данни и материали на ВЪЗЛОЖИТЕЛЯ или на резултати от работата на ИЗПЪЛНИТЕЛЯ, без предварителното писмено съгласие на ВЪЗЛОЖИТЕЛЯ, което съгласие няма да бъде безпричинно отказано или забавено.

**Чл. 41.** Никоя от страните няма право да прехвърля никое от правата и задълженията, произтичащи от този договор, без съгласието на другата страна. Паричните вземания по договора и по договорите за подизпълнение, могат да бъдат прехвърляни или залагани съгласно приложимото право.

**Чл. 42.** Този договор може да бъде изменян само с допълнителни споразумения, изготвени в писмена форма и подписани от двете страни, в съответствие с изискванията и ограниченията на ЗОП.

**Чл. 43. (1)** Никоя от страните по този договор не отговаря за неизпълнение, причинено от непреодолима сила. За целите на този Договор, „непреодолима сила“ има значението на това понятие по смисъла на чл.306, ал.2 от Търговския закон.

**(2)** Не може да се позовава на непреодолима сила страна, която е била в забава към момента на настъпване на обстоятелството, съставляващо непреодолима сила.

**(3)** Страната, която не може да изпълни задължението си поради непреодолима сила, е длъжна да предприеме всички действия с грижата на добър стопанин, за да намали до минимум понесените вреди и загуби, както и да уведоми писмено другата страна в срок до 7 (седем) дни от настъпването на непреодолимата сила, като посочи в какво се състои непреодолимата сила и възможните последици от нея за изпълнението на Договора. При неуведомяване се дължи обезщетение за настъпилите от това вреди.

**(4)** Докато трае непреодолимата сила, изпълнението на задълженията на свързаните с тях насрещни задължения се спира.

**Чл. 44.** В случай, че някоя от клаузите на този Договор е недействителна или неприложима, това не засяга останалите клаузи. Недействителната или неприложима клауза се заместват от повелителна правна норма, ако има такава.

**XIV. УВЕДОМЛЕНИЯ**

**Чл. 45. (1)** Всички уведомления между Страните във връзка с този Договор се извършват в писмена форма и могат да се предават лично или чрез препоръчано писмо, по куриер, по факс, електронна поща.

**(2)** За целите на този Договор данните и лицата за контакт на Страните са, както следва:

1. За ВЪЗЛОЖИТЕЛЯ: 2. За ИЗПЪЛНИТЕЛЯ:

Адрес за кореспонденция: ………….…. Адрес за кореспонденция:

Тел.: ……………………………………... Тел.: ………………….

Факс: ……………………………………. Факс: ……………………………….

e-mail: …………………………………… e-mail: ……………………………………

Лице за контакт: ………………………… Лице за контакт: …………………………………… ………………………………………….

**(3)** За дата на уведомлението се счита:

1. датата на предаването – при лично предаване на уведомлението;

2. датата на пощенското клеймо на обратната разписка – при изпращане по пощата;

3. датата на доставка, отбелязана върху куриерската разписка – при изпращане по куриер;

4. датата на приемането – при изпращане по факс;

5. датата на получаване – при изпращане по електронна поща.

**(4)** Всяка кореспонденция между страните ще се счита за валидна, ако е изпратена на посочените по-горе адреси (в т.ч. електронни), чрез посочените по-горе средства за комуникация и на посочените лица за контакт. При промяна на посочените адреси, телефони и други данни за контакт, съответната Страна е длъжна да уведоми другата в писмен вид в срок до 3 (три) дни от настъпване на промяната. При неизпълнение на това задължение всяко уведомление ще се счита за валидно връчено, ако е изпратено на посочените по-горе адреси, чрез описаните средства за комуникация и на посочените лица за контакт.

**(5)** При преобразуване без прекратяване, промяна на наименованието, правноорганизационната форма, седалището, адреса на управление, предмета на дейност, срока на съществуване, органите на управление и представителство на ИЗПЪЛНИТЕЛЯ, същият се задължава да уведоми ВЪЗЛОЖИТЕЛЯ за промяната в срок до 7 (седем) дни от вписването ѝ в съответния регистър.

**ХV. СПОРОВЕ**

**Чл. 46. (1)** Всеки спор, породен от този договор или отнасящ се до него, ще бъде разрешаван доброволно по пътя на преговори, взаимни консултации и обмен на мнения, като постигнатото съгласие между страните ще бъде оформено в писмено споразумение.

**(2)** При непостигане на съгласие, спорът се отнася за решаване пред компетентния български съд.

**XVІ. ПРЕКРАТЯВАНЕ НА ДОГОВОРА**

**Чл. 47 (1)** Този договор се прекратява:

1. с изтичане на срока по чл. 4 от договора .

2. с изпълнението на всички задължения на страните по него;

3. при прекратяване на юридическо лице – страна по договора без правоприемство, по смисъла на законодателството на държавата, в която съответното лице е установено;

4. при условията по чл. 5, ал. 1, т. 3 от ЗИФОДРЮПДРКТЛТДС.

**(2)** Договорът може да бъде прекратен

1. по взаимно съгласие на Страните, изразено в писмена форма;

2. едностранно от Възложителя без предизвестие, когато за ИЗПЪЛНИТЕЛЯ бъде открито производство по несъстоятелност или ликвидация;

3. едностранно от Възложителя без предизвестие, когато ИЗПЪЛНИТЕЛЯТ не започне работа по изпълнение на договора в срок до 30 дни след влизането му в сила;

4. едностранно от Възложителя без предизвестие, когато ИЗПЪЛНИТЕЛЯТ използва подизпълнител, без да е изпълнил условията на чл.66, ал.11 и ал.12 от ЗОП.

**Чл. 48.** Всяка от Страните може да развали Договора при виновно неизпълнение на съществено задължение на другата страна по Договора, при условията и с последиците съгласно чл. 87 и сл. от Закона за задълженията и договорите, чрез отправяне на писмено предупреждение от изправната Страна до неизправната и определяне на подходящ срок за изпълнение. Разваляне на Договора не се допуска, когато неизпълнената част от задължението е незначителна с оглед на интереса на изправната Страна.

**Чл. 49.** ВЪЗЛОЖИТЕЛЯТ прекратява Договора в случаите по чл. 118, ал.1 от ЗОП, без да дължи обезщетение на ИЗПЪЛНИТЕЛЯ за претърпени от прекратяването на Договора вреди, освен ако прекратяването е на основание чл. 118, ал. 1, т. 1 от ЗОП.

**Чл. 50.** Във всички случаи на прекратяване на Договора, освен при прекратяване на юридическо лице – страна по договора без правоприемство:

1. ВЪЗЛОЖИТЕЛЯТ и ИЗПЪЛНИТЕЛЯТ съставят констативен протокол за извършената към момента на прекратяване работа и размера на евентуално дължимите плащания; и

2. ИЗПЪЛНИТЕЛЯТ се задължава:

а) да преустанови предоставянето на Услугите, с изключение на такива дейности, каквито може да бъдат необходими и поискани от ВЪЗЛОЖИТЕЛЯ;

б) да предаде на ВЪЗЛОЖИТЕЛЯ всички документи, изготвени от него в изпълнение на договора до датата на прекратяването

в) да върне на ВЪЗЛОЖИТЕЛЯ всички документи и материали, които са собственост на ВЪЗЛОЖИТЕЛЯ и са били предоставени на ИЗПЪЛНИТЕЛЯ във връзка с предмета на Договора.

**Чл. 51.** При предсрочно прекратяване на Договора, ВЪЗЛОЖИТЕЛЯТ е длъжен да заплати на ИЗПЪЛНИТЕЛЯ реално изпълнените и приети по установения ред услуги.

**Чл. 52.** Този Договор се състои от .... (словом) страници и е изготвен и подписан в 2 (два) еднообразни екземпляра – по един за всяка от страните.

**Приложения:**

1. Технически условия за „Извършване на подемен ремонт и модернизация на дизелелектрически локомотиви 06066 и 06094, собственост на„БДЖ – Товарни превози“ ЕООД, във връзка с изпълнение на ремонтната програма за 2018 г.”;

2. Правилник за подемен ремонт на дизелелектрически локомотиви серия 06 - ТП\_ПЛС 226/15.

3. Инструкции и предписания на „БДЖ – Товарни превози“ ЕООД, задължителни при извършване на подемен ремонт на дизелелектрически локомотиви серия 06.

**3.1.** Инструкция за колоосите на тягов подвижен състав – ПЛС 410/85.

**3.2.** Инструкция за техническите паспорти на локомотивите собственост на „БДЖ – Товарни превози” ЕООД – ТП\_ПЛС 470/13.

**3.3.** Предписания за изравняване статичното натоварване по колела на локомотиви на „БДЖ – Товарни превози” ЕООД – ТП\_ПЛС 414/14.

**3.4.** Предписания за периодична ревизия на спирачните системи на тяговия подвижен състав на „БДЖ – Товарни превози“ ЕООД – ТП\_ПЛС 417/12.

**3.5.** Предписания за извършване на функционални, скоростно-спирачни и товарни проби на локомотиви след капитален ремонт /КР/, среден ремонт /СР/, подемен ремонт /ПР/ и голям периодичен ремонт /ГПР/ – ТП\_ПЛС 413/12

**3.6.** Предписания за въздушните съединителни ръкави на локомотивите на „БДЖ – Товарни превози” ЕООД – ТП\_ПЛС 418/14.

**3.7.** Инструкция за пломбиране на уредите, апаратите, защитите и горивната уредба на ТПС на „БДЖ – Товарни превози” ЕООД – ТП\_ПЛС 415/16.

**3.8.** Предписания за устройствата за бдителност на локомотивния машинист на локомотивите на „БДЖ – Товарни превози” ЕООД – ТП\_ПЛС 416/17.

**3.9.** Предписания за скоростомерните инсталации „ХАСЛЕР” за локомотивите на „БДЖ – Товарни превози” ЕООД – ТП\_ПЛС 412/17.

**3.10.** Предписания за боядисване на локомотивите на „БДЖ – Товарни превози” ЕООД – ТП\_ПЛС 407/16.

**3.11.** Предписания за европейския идентификационен номер на локомотивите на БДЖ - Товарни превози” ЕООД – ТП\_ПЛС 405/17.

**3.12.** Предписания за отличителните знаци, надписи, указатели и означения на локомотивите на „БДЖ – Товарни превози” ЕООД - ТП\_ПЛС 406/17.

**3.13.** Предписания за гаранционните условия и срокове след извършване на капитален ремонт, среден ремонт, подемен ремонт и голям периодичен ремонт на локомотивите на „БДЖ – Товарни превози” ЕООД – ТП\_ПЛС 480/15.

**4.** Техническо предложение на ИЗПЪЛНИТЕЛЯ;

**5.** Ценово предложение на ИЗПЪЛНИТЕЛЯ;

**6. Протоколи и измервателни карти, задължителни при извършване на подемен ремонт на дизелелектрически локомотиви серия 06.**

**6.1.** Предварителен опис за техническото състояние на локомотива.

**6.2.** Протокол за предаване на локомотива за подемен ремонт.

**6.3.** Опис на инвентарни принадлежности.

**6.4.** Констативен протокол за извършване на допълнителни ремонтни операции по време на подемен ремонт.

**6.5.** Комплектен протокол за пълно/ обикновено освидетелстване на колоосите на локомотив – обр. ЛС 007 – 4/89

**6.6.** Карта за измерване на контролни разстояния от окачването и воденето на талигите на локомотиви серия 06 – обр. ЛС 007 – 7.06/14.

**6.7.** Карта за измерване на статичното натоварване по колела на 6 – осни локомотиви – обр. ЛС 007 – 6.6/14.

**6.8.** Приемателен протокол за боядисване и шаблониране след извършване на капитален, среден и подемен ремонт – обр. ТП\_ЛС 002 – 10/ 16.

**6.9.** Протокол за стационарни функционални проби на механичното и електрическо оборудване, устройствата и системите на локомотив след капитален и подемен ремонт – обр. ЛС 002 – 9/12.

**6.10.** Протокол за приемане на спирачната система и допълнителното пневматично оборудване на локомотиви след капитален ремонт, подемен ремонт или периодична ревизия на спирачната система на локомотив – ЛС 002 – 0/12.

**6.11.** Протокол за скоростно-спирачна проба на локомотив след извършване на капитален и подемен ремонт – обр. ЛС 002 – 1/12.

**6.12.** Протокол за товарна проба на дизелов локомотив след подемен ремонт – обр. ЛС 002 – 2*д*/12.

**6.13.** Протокол за предаване на локомотив в експлоатация след капитален и подемен ремонт - обр. ЛС 002 – 3/12.

**6.14.** Протокол за рекламация на локомотив №.... след капитален ремонт /среден ремонт /подемен ремонт /голям периодичен ремонт – обр. ЛС 002 – 4/15.

**6.15.** Протокол за удължаване на гаранционен срок на локомотив №.......... след капитален ремонт /среден ремонт /подемен ремонт /голям периодичен ремонт – **обр. ЛС 002 – 5/15.**

**ВЪЗЛОЖИТЕЛ: ИЗПЪЛНИТЕЛ:**